Kuopion kaupunginkirjasto

Kuopion kaupunginkirjasto on vuonna 1872 perustettu Kuopiossa sijaitseva kirjasto. Vuodesta 1967 lähtien kirjasto oli myös silloisen Kuopion läänin alueellinen keskuskirjasto ja toimii ennen vuotta 2018 Pohjois-Savon maakuntakirjastona. Vuodesta 2018 alkaen kirjastolla on Etelä- ja Pohjois- Savon kirjastojen alueellinen kehittämistehtävä. Maakuntakokoelmassa on myös paikallisten kirjailijoiden käsikirjoituksia. ==Tilastoja - koronapandemia näkyi vuonna 2020== Vuonna 2020 Kuopion kaupunginkirjastoon kuului Kuopion pääkirjaston ohella 13 sivutoimipistettä (sisältäen ostopalveluna mukana olevan Kaavin kirjaston ja Tuusniemen kirjaston) sekä yhden laitoskirjaston. Koronaviruspandemia vaikutti huomattavasti kirjaston toimintaa supistavasti. Kirjaston kokoelman kappalemäärä pieneni vuonna 2020 jonkin verran edellisvuodesta (muun muassa aikusten kauno- ja tietokirjallisuuden aineiston poiston myötä), mutta samalla esimerkiksi lasten kauno- ja tietokirjojen määrä kasvoi. Kirjastoa käytti 37 251 lainaajaa, joka oli noin 10 prosenttia edellisvuotta vähemmän. Fyysisten kirjastokäyntien määrä pieneni edellisvuoden 1,3 miljoonasta noin 900 000 käyntiin; toisaalta verkkokäyntien määrä kasvoi lähes 160 000:lla runsaaseen 900 000:een. Koronapandemian aiheuttamista rajoituksista ja suosituksista huolimatta kirjastosta tehtiin yli 1,7 miljoonaa lainaa vuonna 2020. Aukiolotunteja kohden lainausten määrä lisääntyi kymmenisen prosenttia. E-aineiston hankinta ja käyttö lisääntyi tuntuvasti, esimerkiksi e-kirjoja lainattiin kuitenkin vasta noin 35 000 kertaa. == Kuopion pääkirjasto== Kuopion pääkirjaston rakennus on arkkitehti Matti Hakalan suunnittelema ja se valmistui vuonna 1967. Tätä ennen kirjasto sijaitsi samoissa tiloissa Kuopion museon kanssa. Keväällä 2021 valmistui arkkitehtien Aki Davidsson ja Jaana Tarkela suunnittelema Hila-uudisrakennus Kuopion museon ja kirjastotalon väliin. Tämä osaltaan yhdistää pääkirjaston ja museon jälleen, ja on nimetty kulttuuriperintöä vaalivaksi Kantti-kortteliksi. ==Toimipisteet== Kuopion kaupunginkirjastoon kuuluu pääkirjasto, 13 lähikirjastoa ja 3 kirjastoautoa. Kuopion kaupunginkirjasto tuottaa myös Kaavin ja Tuusniemen kuntien lähikirjastopalvelut ja Niuvanniemen oikeuspsykiatrisen sairaalan laitoskirjaston palvelut. Kaupunginkirjastoon kuuluu myös aineiston kotikuljetuspalvelu Kirjoja kotiin. Kuopion kaupunginkirjaston toimipisteitä olivat toukokuussa 2021: Kirjaston toimi- pisteen nimi Kunta Osoite Koordinaatit Kuva Lisätietoja (www-sivu) Juankosken kirjasto Kuopio Juankoskentie 26, 73500 Juankoski Juankosken lähikirjasto Jynkän kirjasto Kuopio Maitotie 2, 70780 Kuopio Jynkän lähikirjasto Kaavin kirjasto Kaavi Kaavintie 24 B, 73600 Kaavi Kaavin kirjasto Karttulan kirjasto Kuopio Kissakuusentie 20, 72100 Karttula Karttulan lähikirjasto Kirjastoauto Aulis Kuopio Maaherrankatu 12, 70100 Kuopio Kirjastoauto Aulis Kirjastoauto Elina Kuopio Maaherrankatu 12, 70100 Kuopio Kirjastoauto Elina Koillis-Savon kirjastoauto Kuopio Juankoskentie 26, 73500 Juankoski Koillis-Savon kirjastoauto Kuopion pääkirjasto Kuopio Maaherrankatu 12, 70100 Kuopio Pääkirjasto Kurkimäen kirjasto Kuopio Kurkimäentie 455, 71480 Kurkimäki (uudisrakennus kesällä 2021) Kurkimäen lähikirjasto Maaningan kirjasto Kuopio Keskusraitti 3, 71750 Maaninka Maaningan lähikirjasto Neulamäen kirjasto Kuopio Juontotie 6, 70150 Kuopio Neulamäen lähikirjasto Nilsiän kirjasto Kuopio Ukko-Paavontie 15, 73300 Nilsiä Nilsiän lähikirjasto Puijonlaakson kirjasto Kuopio Mailatie 2, 70200 Kuopio Puijonlaakson lähikirjasto Pyörön kirjasto Kuopio Jalkasenkatu 3, 70820 Kuopio Pyörön lähikirjasto Riistaveden kirjasto Kuopio Vaarutie 1, 71160 Riistavesi Riistaveden lähikirjasto Tuusniemen kirjasto Tuusniemi Keskitie 34-38, 71200 Tuusniemi Tuusniemen lähikirjasto, Tuusniemen kirjasto, Tuusniemen kirjasto Vehmersalmen kirjasto Kuopio Vehmersalmenkatu 27, 71310 Vehmersalmi Vehmersalmen lähikirjasto ==Lähteet== ==Aiheesta muualla== *Savon kirjastot esittelyssä: Kuopion kaupunginkirjasto (savonake.fi) *Kuopion kaupunginkirjasto kirjastot.fi sivustolla. *Antikainen, Anu: ”Mokomaa siirappijuomaa!”: Ajanvietekirjallisuuden asema ja hankinta yleisissä kirjastoissa vuosina 1918–1938, esimerkkinä Kuopion kaupunginkirjasto (pro gradu 2008, mm. kirjaston varhaishistoriasta) Luokka:Suomen maakuntakirjastot * Luokka:Vahtivuori Luokka:Kuopion rakennukset ja rakennelmat